**צ ב א ה ג נ ה ל י ש ר א ל**

**צו בדבר ניהול מועצות מקומיות (יהודה והשומרון) (מס' 892), תשמ"א-1981**

**תקנון המועצות המקומיות (תיקון מס' 229)**

בתוקף סמכותי לפי סעיף 2 לצו בדבר ניהול מועצות מקומיות (יהודה והשומרון) (מס' 892), תשמ"א-1981, ויתר סמכויותיי לפי כל דין ותחיקת בטחון, הנני מצווה בזה לאמור:

|  |  |  |  |  |  |  |
| --- | --- | --- | --- | --- | --- | --- |
| **התקשרויות** | 1. | בתקנון המועצות המקומיות (יהודה והשומרון), תשמ"א-1981 (להלן - התקנון), אחרי סעיף 75י יבוא: | | | | |
|  |  |  | | | | |
|  | **"התקשרות בין איגוד רשויות מקומיות לרשות מקומית** | 75י1 | (א) | התקשרות בחוזה למכירת טובין מרשות מקומית החברה באיגוד רשויות מקומיות לאיגוד, לצורך מילוי תפקידיו, אינה טעונה מכרז, ובלבד שמועצת האיגוד ברוב חבריה החליטה על כך, לאחר שהונחה לפניה חוות דעת גזבר האיגוד שלפיה התמורה המשולמת בעבור הטובין אינה חורגת מהתמורה המקובלת לטובין כאמור. | | |
|  |  |  |  |  | | |
|  |  |  | (ב) | הממונה רשאי לקבוע כללים לעניין סעיף קטן (א).". | | |
|  |  |  |  |  | | |
| **איגודי רשויות מקומיות** | 2. | אחרי סעיף 75כא1 יבוא: | | | | |
|  | **"איגודי רשויות מקומיות**  **מסוג אשכול**  **רשויות מקומיות** | 75כא2 | הוראות פרק זה יחולו גם על איגוד רשויות מקומיות שהוא אשכול רשויות מקומיות, המוקם כדי לעודד פיתוח אזורי וקידום שיתופי פעולה, בנושאים שונים, בין הרשויות המקומיות החברות בו (בפרק זה – אשכול), בשינויים המחויבים ובשינויים אלה: | | | |
|  |  |  | | | |
|  |  | (1) | בכפוף להוראות סעיף 75ב, לא יוקם אשכול אלא לבקשת הרשויות המקומיות האמורות להיכלל בתחומו; | | |
|  |  |  |  | | |
|  |  | (2) | (א) | נוסף על תפקידיו וסמכויותיו של אשכול שנקבעו בצו המקים לפי סעיף 75יד(3), ובכפוף להוראות שנקבעו בו, רשות מקומית החברה באשכול רשאית, על פי הצעת ראש הרשות המקומית שאושרה בידי מועצת הרשות המקומית, לאצול לאשכול מסמכותה על פי כל חיקוק או להטיל עליו תפקיד שהוטל עליה על פי כל חיקוק; | |
|  |  |  |  |  |  | |
|  |  |  |  | (ב) | אצילת סמכות או הטלת תפקיד לפי פסקה זו טעונה החלטה של מועצת האשכול ברוב חבריה, לאחר שהשתכנעה שלא יהיה בכך כדי לפגוע ביכולתו של האשכול למלא את התפקידים והסמכויות שנקבעו בצו המקים; רשות מקומית החברה באשכול והרואה את עצמה נפגעת מהחלטת המועצה לפי פסקת משנה זו רשאית להגיש לממונה ערר מנומק בכתב על ההחלטה בתוך 7 ימים מיום קבלת ההחלטה; הוגש ערר כאמור, רשאי הממונה לבטל את ההחלטה או לאשרה, בשינויים או בתנאים; | |
|  |  |  |  |  |  | |
|  |  |  |  | (ג) | הודעה על אצילת סמכות או הטלת תפקיד לפי פסקה זו תפורסם באתר האינטרנט של האשכול ובאתרי האינטרנט של הרשויות המקומיות והיא תיכנס לתוקף בתום 7 ימים מיום קבלת ההחלטה כאמור בסעיף קטן (ב), ואם הוגש ערר כאמור באותו סעיף קטן – ביום החלטת הממונה בערר; | |
|  |  |  |  |  |  | |
|  |  |  |  | (ד) | על סמכויות שנאצלו ותפקידים שהוטלו לפי פסקה זו לא יחולו הוראות סעיף 75ט; | |
|  |  |  |  |  |  | |
|  |  |  | (3) | על האף האמור בסעיף 75טז, לא יפעיל הממונה את סמכותו לפי אותו סעיף בעניינים אלה: | | |
|  |  |  |  |  | | |
|  |  |  |  | (א) | צירוף רשות מקומית לאשכול, אלא בהסכמת מועצת האשכול ומועצת הרשות המקומית המיועדת לצירוף, זולת אם ראה מטעמים המצדיקים זאת להפעיל את סמכותו בהעדר הסכמת מועצת האשכול כאמור; לא תובא הצעה לצירוף כאמור לאישור מועצת רשות מקומית, אלא על ידי ראש הרשות; | |
|  |  |  |  |  |  | |
|  |  |  |  | (ב) | פרישת רשות מקומית מאשכול, אלא אם כן התקיים אחד מאלה: | |
|  |  |  |  |  |  | |
|  |  |  |  |  | (1) | מועצת הרשות המקומית המיועדת לפרישה ביקשה זאת; ביקשה מועצת הרשות המקומית כאמור – חייב הממונה לשנות את הצו המקים בהתאם; |
|  |  |  |  |  |  |  |
|  |  |  |  |  | (2) | מועצת האשכול, ברוב של שני שלישים מחבריה, ביקשה זאת, והממונה שוכנע כי הרשות המקומית המיועדת לפרישה פוגעת בניהולו התקין של האשכול; |
|  |  |  |  |  |  | |
|  |  |  |  | (ג) | התפקידים והסמכויות של אשכול הקבועים בצו המקים לפי סעיף 75יד(3), אלא בהסכמת מועצת האשכול; | |
|  |  |  |  |  |  | |
|  |  |  |  | (ד) | הסדרים בקשר לצירופה של רשות מקומית לאשכול ופרישתה ממנו, כאמור בסעיף 75טו(4), אלא לפי הצעת הרשות המקומית הנוגעת בדבר ומועצת האשכול; ואולם לא הושגה הסכמה בין הרשות המקומית לבין מועצת האשכול לעניין הסדרים כאמור – יקבע הממונה את ההסדרים ואת המועדים למימושם. | |
|  |  |  |  |  |  | |
|  | **עריכת מכרז בעבור רשויות מקומיות** | 75כא3 | (א) | נוסף על התפקידים והסמכויות שנקבעו לאשכול בצו המקים לפי סעיף 75יד(3), או שהוענקו לו לפי סעיף 75כא2(2), רשאי אשכול לערוך ולפרסם מכרז להזמנת טובין או שירותים או לביצוע עבודות, כדי שהרשויות המקומיות החברות בו יוכלו להתקשר עם מי שזכה בו לצורך מילוי תפקידיהן. | | |
|  |  |  |  |  | | |
|  |  |  | (ב) | על מכרז לפי סעיף קטן (א) יחולו הוראות המכרזים החלות על האשכול, והיקף ההתקשרות המרבי על פי המכרז ייכלל במסמכי המכרז. | | |
|  |  |  |  |  | | |
|  |  |  | (ג) | רשות מקומית החברה באשכול רשאית להתקשר בחוזה להזמנת טובין או שירותים או לביצוע עבודות עם מי שזכה במכרז שפורסם לפי סעיף קטן (א), ובלבד שהיקף ההתקשרות המצטבר הכולל על פי המכרז לא יעלה על ההיקף שצוין במסמכי המכרז.". | | |
|  |  |  |  |  |  | |
| **תחילה** | 3. | תחילתו של תקנון זה ביום חתימתו. | | | | |
|  |  |  | | | | |
| **השם** | 4. | תקנון זה ייקרא: "תקנון המועצות המקומיות (תיקון מס' 229) (יהודה ושומרון), התשע"ט-2019". | | | | |

**ט"ז באייר** **התשע"ט**

**21 במאי** **2019**

**אלוף נדב פדן**

**מפקד כוחות צה"ל**

**באזור יהודה ושומרון**